

# Алексей Песошин: Татарстан Президенты һәм ТР Хөкүмәте урман тармагы үсешенә зур игътибар бирә

*19.09.2015*


Татарстан Президенты һәм ТР Хөкүмәте урман тармагы үсешенә зур игътибар бирә. Бүген бу хакта ТР Премьер-министрының беренче урынбасары Алексей Песошин урман кисүчеләр арасында “Лесоруб-2015” III Россия чемпионатын рәсми ябу тантанасы барышында белдерде.

Бу чарада шулай ук РФ табигый байлыклар һәм экология министры урынбасары – Урман хуҗалыгы федераль агентлыгы җитәкчесе Иван Валентик, ТР урман хуҗалыгы министры Алмас Низиров катнашты.


Кунакларны сәламләп, Алексей Песошин барысын да һөнәри бәйрәм белән котлады. “Татарстан Президенты һәм Татарстан Хөкүмәте урман тармагы үсешенә зур игътибар бирә. Татарстанда янгын куркынычы чоры, инде беренче ел гына түгел, зыянсыз уза. Ышанам, бу алга таба да шулай сакланыр”, - диде ул.


Алексей Песошин 31 “Нива” автомобиле ачкычын Алмас Низировка тапшырды. Машиналар район урманчылыкларына биреләчәк.


Искә төшерәбез, урман кисүчеләр арасында “Лесоруб-2015” III Россия чемпионаты Казанда 2015 елның 18-19 сентябрендә узды.

Ярышларда беренче урынны Карелия Республикасы урман кисүчеләр командасы, икенче урынны – Татарстан Республикасы командасы, өченче урынны – Чуваш Республикасы командасы яулады.


*ТР Президенты матбугат хезмәте, Булат Низамиев. “Татар-информ” МА материаллары файдаланылды.*
Алексей Песошин: Татарстан Президенты һәм ТР Хөкүмәте урман тармагы үсешенә зур игътибар бирә